El 30 de xineru de 1972, una manifestación pacífica en favor de los drechos civiles, foi tirotiada nes cais de Derry, nel Ulster, ensin previu avisu polos soldaos d'un reximientu de paracaidistes británicos. 13 persones morrieron y 14 resultaron mancaes, una morrería meses más tarde. Foi'l Bloody Sunday (domingu sangrín) del Ulster. 38 años dempués, el primer ministru británicu, David Cameron, comunicó na Cámara de los Comunes les resultancies de la comisión d'investigación que s'empecipió va dolce años. Nun había marxe pa escuses nin medies palabres. L'actuación foi "inxustificada y inxustificable", dixo.